सुबह 11:00 बजे शुरू हुई इस बैठक में निवर्तमान चेयरमैन अनु कुमारी और वाइस चेयरमैन लेखराज ठाकुर के अलावा 7 सदस्य ही बैठक में पहुंचे। दो घंटे इंतजार करने के बावजूद बाकी 8 सदस्य बैठक में नहीं पहुंचे। चुनाव प्रक्रिया पूरी करवाने के लिए एसडीएम शिव देव सिंह, बीडीओ मनीष सोनी और पंचायत इंस्पेक्टर बैठक में मौजूद थे। 11 सितंबर को अध्यक्ष और उपाध्यक्ष के खिलाफ अविश्वास प्रस्ताव पारित किया गया था। इस संबंध में बीडीओ सुजानपुर मनीष सोनी ने कहा कि बैठक में 8 बीडीसी सदस्यों के न पहुंचने के कारण चुनाव प्रक्रिया पूरी नहीं हो पाई। उन्होंने कहा कि अगली बैठक 24 सितंबर को निर्धारित की गई है। इसमें 10 सदस्यों के बजाय 8 सदस्यों के पहुंचने पर भी कोरम पूरा हो जाएगा।